ai4bharat/Pralekha huggingface dataset:
జౌళి మంత్రిత్వ శాఖ
పి.పి.ఇ. సూట్ల ఎగుమతి
కోవిడ్19 మహమ్మారి వ్యాప్తి నేపథ్యంలో, దేశంలో.వ్యక్తిగత రక్షణ పరికరసామగ్రి  ఉత్పత్తి సామర్థ్యం గణనీయంగా పెరిగింది. 2020వ సంవత్సరం మేనెల మధ్యకాలం నాటికి రోజుకు 5లక్షల పి.పి.ఇ. సూట్ల ఉత్పత్తి సామర్థ్యం అందుబాటులోకి వచ్చింది. 2020 మార్చిలో దేశంలో పి.పి.ఇ. కిట్లు తయారీ దార్లే లేని స్థాయినుంచి, ఈ రోజుకు స్వదేశీ పరిజ్ఞానంతో కిట్లను రూపొందించే 1100 తయారీ సంస్థలను సమకూర్చుకునే స్థాయికి ప్రభుత్వం చేరుకుంది. తయారీదార్లలో ఎక్కువ సంస్థలు సూక్ష్మ చిన్న మధ్యతరహా సంస్థల రంగానికి చెందినవే కావడం గమనార్హం.
దేశీయ అవసరాలకు తగినన్ని పి.పి.ఇ. సూట్లను ఉత్పత్తి చేయడానికి అవసరమైన ముడిసరుకు దేశంలో అందుబాటులో ఉన్నందున అదనపు పి.పి.ఇ. సూట్లను ఎగుమతి చేయడానికి అనుమతి ఇవ్వాలని జవుళి పరిశ్రమ కోరింది. పరిశ్రమనుంచి వచ్చిన డిమాండ్ ను దృష్టిలో పెట్టుకొని, ఎగుమతిపై నిషేధాన్ని ప్రభుత్వం ఎత్తివేసింది. ఇందుకు సంబంధించి, విదేశీ వాణిజ్య వ్యవహారాల డైరెక్టర్ జనరల్  2020వ సంవత్సరం ఆగస్టు 25న ఒక నోటిఫికేషన్ జారీ చేసింది.
2020వ సంవత్సరం సెప్టెంబర్ 13నాటికి తయారీదార్లు మొత్తం కోటీ 42లక్షల పి.పి.ఇ. కిట్లను మెసర్స్ హెచ్.ఎల్.ఎల్. లైఫ్ కేర్ లిమిటెడ్ సంస్థకు సరఫరా చేశారు. ప్రభుత్వ ఆసుపత్రుల్లో వినియోగం కోసం పి.పి.ఇ. కిట్ల సేకరణకోసం కేంద్ర ఆరోగ్య కుటుంబ సంక్షేమ మంత్రిత్వ శాఖ గుర్తించిన ఏజెన్సీగా హెచ్.ఎల్.ఎల్. లైఫ్ కేర్ సంస్థ వ్యవహరిస్తోంది. కేంద్ర ఆరోగ్య, కుటుంబ సంక్షేమ మంత్రిత్వ శాఖకు పి.పి.ఇ. కిట్లను సరఫరా చేసే తయారీ సంస్థలు దేశవ్యాప్తంగా ఉన్న జవుళి పరిశ్రమలకు చెందినవి. బెంగళూరు, తిర్పూర్, అహ్మదాబాద్, సూరత్, లూధియానా తదితర ప్రాంతాలకు చెందిన జవుళి సంస్థలు పి.పి.ఇ. కిట్లు తయారు చేస్తున్నాయి. కేంద్ర ఆరోగ్య, కుటుంబ సంక్షేమ మంత్రిత్వ శాఖకే కా, కోటికి పైగా పి.పి.ఇ. సూట్లను, రాష్ట్ర ప్రభుత్వాలకు, ప్రైవేటు ఆసుపత్రులకు స్వదేశీ తయారీ సంస్థలు సరఫరా చేశాయి.
పి.పి.ఇ. సూట్ల సరఫరాను క్రమబద్ధీకరించి, సరఫరాలో అడ్డంకులను తొలగించేందుకు 24గంటలూ నిర్విరామంగా పనిచేసే కేందీకృతమైన అత్యవసర కంట్రోల్ రూమ్ వ్యవస్థను కేంద్ర ఆరోగ్య మంత్రిత్వ శాఖలో ఏర్పాటు చేశారు. 200మంది నోడల్ అధికారులను ఇందుకోసం నియమించారు. తయారీ దార్లకు ముడి సరుకును సరఫరా చేయడం నుంచి, సూట్లను పరీక్షించి సర్టిఫికెట్లు జారీ చేయడం, లాక్ డౌన్ సమయంలో గమ్య స్థానానికి తుది ఉత్పత్తిని విడుదల చేయడం వరకూ ఈ వ్యవస్థే పర్యవేక్షించింది. కోవిడ్ -19 సమయంలో పి.పి.ఇ. కిట్లకు ఉన్న డిమాండ్, వాటి సరఫరా పరిస్థితిని కూడా ప్రభుత్వం నిశితంగా పర్యవేక్షిస్తూ వస్తోంది.
కోవిడ్19నుంచి రక్షణకు ఉపయోగించే పి.పి.ఇ. సూట్లను పరీక్షించేందుకు రూపొందించిన 11 లేబరేటరీల వివరాలను అనుబంధం-Iలో చూడవచ్చు.
రాష్ట్రపతి సచివాలయం
పత్రిక సమాచారం
శ్రీమతి హర్సిమ్రత్ కౌర్ కేంద్ర ఆహార శుద్ధి పరిశ్రమల శాఖ మంత్రి పదవికి చేసిన రాజీనామాను,
ప్రధాని సూచన మేరకు, రాష్ట్రపతి శ్రీ రామ్నాథ్ కోవింద్ ఆమోదించారు. ఈ ఆమోదం, రాజ్యాంగంలోని 75వ ఆర్టికల్, 2వ నిబంధన కింద తక్షణం అమల్లోకి వచ్చింది.
ప్రధాని సూచన మేరకు, కేంద్ర మంత్రి శ్రీ నరేంద్ర సింగ్ తోమర్కు, ఆహార శుద్ధి పరిశ్రమల శాఖ
అదనపు బాధ్యతలను రాష్ట్రపతి అప్పగించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.35 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
17,35,69,285
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 17.35 కోట్లకుపైగా  నిల్వలు అందుబాటులో ఉన్నాయి.
రహదారి రవాణా, హైవేల మంత్రిత్వ శాఖ
అద్దె మోటారు క్యాబ్ / సైకిల్ పథకాల అమలుకు సంబంధించి అడ్వైజరీని జారీ చేసిన రహదారుల మంత్రిత్వ శాఖ
“రెంట్ -ఎ- మోటార్ క్యాబ్ / సైకిల్ పథకాలు” అమలుకు సంబంధించి కొంత మంది వాటాదారులు ఎదుర్కొంటున్న సమస్యల్ని ఆధారంగా చేసుకొని రోడ్డు రవాణా మరియు రహదారుల మంత్రిత్వ శాఖ సోమవారం ఒక అడ్వైజరీని జారీ చేసింది. ఆర్టీ-11036/09/2020-ఎంవీఎల్ గా మంత్రిత్వ శాఖ దీనిని జారీ చేసింది. ఈ అడ్వైజరీలో అంశాలు ఈ కింది విధంగా పేర్కొనబడ్డాయి.
 వాహనదారు చెల్లుబాటు అయ్యే డ్రైవింగ్ లైసెన్స్ / ఐడీపీ మరియు మోటారు క్యాబ్  అద్దెకు సంబంధించిన లైసెన్స్ కాపీ లేదా ఆయా పథకాలకు సంబంధించిన మోటారు సైకిల్  కలిగి ఉన్నట్లయితే.. వారిని ఏదైనా ఇతర బ్యాడ్జ్ కోసం పట్టుబట్టకూడదు.
 “రెంట్-ఎ-మోటార్ సైకిల్ పథకం” అమలు చేయబడుతుంది మరియు ఆపరేటర్లకు లైసెన్సులు అధికారికంగా పరిగణించబడతాయి.
 దీనికితోడు, ‘రెంట్-ఎ-మోటార్సైకిల్ స్కీమ్’ కింద లైసెన్స్ ఉన్న ద్విచక్ర వాహనం వారు సంబంధిత పన్నుల చెల్లింపులతో ఆయా రాష్ట్రాల గుండా ప్రయాణాలు సాగించేందుకు అనుమతించబడుతారు.
రోడ్డు రవాణా మరియు రహదారుల మంత్రిత్వ శాఖ జూన్ 06వ తేదీ, 1989లో జారీ చేసిన ఎస్ఓ 437  పత్రంలో రెంట్-ఎ-క్యాబ్ పథకంకు సంబంధించిన విధివిధానాల్ని నోటిఫై చేసింది. మంత్రిత్వ శాఖ మే 05వ తేదీ 1997లో జారీ చేసిన ఎస్ఓ 375  పత్రంలో రెంట్- ఎ -మోటార్ సైకిల్ పథకంకు
సంబంధించి పలు విధివిధానాల్ని నోటిఫై చేసింది. పర్యటకులు, కార్పొరేట్ అధికారుల వాహనాలు, వ్యాపార ప్రయాణికులు మరియు కుటుంబాలు సెలవు దినాల్లో వినియోగించే టాక్సీ మాదిరిగా ఆయా వాహనాలను పరిగణిస్తారు.
ప్రధాన మంత్రి కార్యాలయం
గంగా ఆరతి కి హాజరైన ప్రధాన మంత్రి; ముఖ్యమంత్రుల తో,ఉప ముఖ్యమంత్రుల తో సమావేశాన్నినిర్వహించారు; కాశీ లో కీలకమైన అభివృద్ధి పథకాల ను పరిశీలించారు
ప్రధాన మంత్రి శ్రీ నరేంద్ర మోదీ నిన్నటి రోజు న వారాణసీ లో బాబా విశ్వనాథ్ ధామ్ ప్రారంభ కార్యక్రమం తరువాత కూడా తన కార్యక్రమాల ను కొనసాగించారు. వాటిలో భాగం గా ఆయన పూజల లో పాలుపంచుకొన్నారు; గంగ లో పవిత్ర స్నానాన్ని ఆచరించారు. ఆ తరువాత సాయంత్రం పూట గంగా ఆరతి కార్యక్రమాని కి ప్రధాన మంత్రి హాజరయ్యారు.
గంగా ఆరతి ని గురించి ప్రధాన మంత్రి ఒక ట్వీట్ లో –
కాశీ లో నిర్వహించే ఆరతి కార్యక్రమం మనస్సు ను ఎల్లప్పుడూ గొప్ప శక్తి తో నింపి వేస్తుంది అని పేర్కొన్నారు. ‘‘కాశీ లో జరిగే గంగా ఆరతి కార్యక్రమం సదా అంతరంగాన్ని కొత్త శక్తి తో నింపివేస్తూ ఉంటుంది. ఈ రోజు న కాశీ యొక్క పెద్ద కల నెరవేరిన మీదట దశాశ్వమేధ్ ఘాట్ లో గంగా ఆరతి కార్యక్రమం లో పాలుపంచుకొన్నాను. గంగ మాత కు ఆమె కృప కోసం నమస్కరించాను. నమామీ గంగే తవ్ పాద్ పంకజమ్’’ అని ఆయన పేర్కొన్నారు.
అనంతరం ముఖ్యమంత్రుల తో, ఉప ముఖ్యమంత్రుల తో ప్రధాన మంత్రి ఒక విస్తృత సమావేశాన్ని నిర్వహించారు.
ప్రధాన మంత్రి ఒక ట్వీటల్ లో ‘‘కాశీ లో @BJP4India ముఖ్యమంత్రుల తో, ఉప ముఖ్యమంత్రుల తో ఓ విస్తృత సమావేశం కొద్ది సేపటి కిందటే ముగిసింది’ అని పేర్కొన్నారు.
ప్రధాన మంత్రి రైల్ వే స్టేశన్ కు కూడా వెళ్ళారు. ‘‘తదుపరి మజిలీ.. బనారస్ స్టేశన్.. మేం రైలు సంధానాన్ని పెంచడం కోసం కృషి చేస్తున్నాం, దానితో పాటుగా స్వచ్ఛమైనటువంటి, ఆధునికమైనటువంటి మరియు ప్రయాణికుల కు అనువైనవి గా ఉండేటటువంటి రైల్ వే స్టేశన్ లను తీర్చిదిద్దడం కోసం కూడాను కృషి చేస్తున్నాం’’ అని ఆయన అన్నారు.
అభివృద్ధి పథకాల ను రాత్రిపూట బాగా పొద్దుపోయిన తరువాత ఆయన పరిశీలించడం అనేది ప్రజల కు సాధ్యమైనంత తక్కువ అసౌకర్యం గా ఉన్న వేళల్లో పని చేయడం పట్ల శ్రద్ధ వహించాలి అనేటటువంటి ప్రధాన మంత్రి అలవాటు కు అనుగుణం గా ఉండింది. ఆయన ప్రజల తో సన్నిహితం గా నడుచుకొన్నారు. ప్రజలు వారి స్థానిక ఎమ్ పి కూడా అయిన ప్రధాన మంత్రి పట్ల ఎక్కడ లేని ఉత్సాహాన్ని మరియు ఆప్యాయత ను చాటారు.
ప్రధాన మంత్రి కార్యాలయం
బిహార్ లో పట్టణ ప్రాంత మౌలిక సదుపాయాల కల్పన కు చెందిన ఏడు ప్రాజెక్టుల కు సెప్టెంబర్ 15న శంకుస్థాపన, ప్రారంభోత్సవం చేయనున్న ప్రధాన మంత్రి
బిహార్ లో పట్టణ ప్రాంత మౌలిక సదుపాయాల కల్పన కు చెందిన ఏడు ప్రాజెక్టుల కు సెప్టెంబర్ 15న ప్రధాన మంత్రి శ్రీ నరేంద్ర మోదీ వీడియో కాన్ఫరెన్స్ మాధ్యమం ద్వారా శంకుస్థాపన, ప్రారంభోత్సవం చేస్తారు. వీటిలో నాలుగు ప్రాజెక్టులు నీటి సరఫరాకు సంబంధించినవి, రెండు ప్రాజెక్టులు మురుగునీటి శుద్ధి, ఒక ప్రాజెక్టు నదీ ముఖం అభివృద్ధికి సంబంధించినవి. ఈ ప్రాజెక్టుల మొత్తం వ్యయం 541 కోట్ల రూపాయలు. ఈ ప్రాజెక్టుల అమలు బాధ్యత ను బిహార్ పట్టణాభివృద్ధి, గృహ నిర్మాణ విభాగానికి చెందిన బియుఐడిసిఒ చేపట్టింది. ఈ కార్యక్రమం లో బిహార్ ముఖ్యమంత్రి కూడా పాలుపంచుకొంటారు.
వివరాలు
పట్నా పురపాలిక సంస్థ పరిధి లోని బెవుర్ లోను, కరమలీచక్ లోను నమామి గంగె పథకం లో భాగం గా నిర్మాణం జరిగిన మురుగునీటి శుద్ధి ప్లాంటుల ను ప్రధాన మంత్రి ప్రారంభిస్తారు.
సీవాన్ పురపాలక మండలి, ఛప్రా నగరపాలక సంస్థ లలో ఎఎంఆర్ యుటి  మిషన్ లో భాగం గా నిర్మించిన నీటి సరఫరా పథకాల ను కూడా ప్రధాన మంత్రి ప్రారంభిస్తారు. ఈ రెండు ప్రాజెక్టులు ఆయా ప్రాంతాల ప్రజల కు ప్రతి రోజూ శుభ్రమైన త్రాగునీటిని అందించనున్నాయి.
ప్రధాన మంత్రి ముంగేర్ నీటి సరఫరా పథకానికి శంకు స్థాపన చేస్తారు. ఈ పథకం ముంగేర్ నగరపాలిక సంస్థ నివాసులకు గొట్టపు మార్గాల ద్వారా శుభ్రమైన నీటిని అందించడం లో తోడ్పడనుంది. జమాల్పుర్ పురపాలిక మండలి లో జమాల్పుర్ నీటి సరఫరా పథకానికి కూడా శంకుస్థాపన జరగనుంది.
నమామి గంగే లో భాగం గా నిర్మాణం లో ఉన్న ముజఫర్పుర్ రివర్ ఫ్రంట్ డెవెలప్మెంట్ స్కీమ్ కు కూడా ప్రధాన మంత్రి శంకుస్థాపన చేస్తారు. ఈ ప్రాజెక్టు లో భాగం గా ముజఫర్పుర్ లో.. పూర్వీ అఖాడా ఘాట్, సీధీ ఘాట్, చంద్వారా ఘాట్ అనే మూడు ఘాట్ లను అభివృద్ధి చేయనున్నారు. టాయిలెట్లు, ఇన్ఫర్మేషన్ కియోస్క్, దుస్తులు మార్చుకునే గదులు, పాథ్వే, వాచ్ టవర్ మొదలైన కనీస సదుపాయాల ను కూడా రివర్ ఫ్రంట్ పరిసరాల లో ఏర్పాటు చేస్తారు. ఈ ఘాట్ లు అన్నింటిలోను చక్కని సైన్ బోర్డులు, భద్రత వ్యవస్థ, తగినంత విద్యుత్ దీపాల ను కూడా ఏర్పాటు చేస్తారు. రివర్ ఫ్రంట్ లో చేపట్టే ఈ అభివృద్ధి కార్యక్రమాలు పర్యాటకుల ను ఆకర్షించి, రాబోయే కాలం లో దీనిని ఒక చక్కటి పర్యాటక కేంద్రం గా తీర్చిదిద్దనున్నాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు 51.01 కోట్లకు పైగా టీకా డోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 2.69 కోట్లకు పైగా డోసుల నిల్వ
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలోని టీకా మందు తయారీ సంస్థలు తయారుచేసే టీకా డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది
|
|
టీకా డోసులు
|
|

|
|
సరఫరా చేసినవి
|
|
51,01,88,510
|
|
సరఫరాలో ఉన్నవి
|
|
7,53,620
|
|
వాడినవి
|
|
48,60,15,232
|
|
అందుబాటులో ఉన్న నిల్వ
|
|
2,69,06,624
ఇప్పటిదాకా 51.01 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. మరో 7,53,620 డోసులు సరఫరాలో ఉన్నాయి. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధా అయిన డోసులతో సహా మొత్తం వాడినది 48,60,15,232 డోసులు. 2.69 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర, ప్రైవేట్ ఆస్పత్రుల దగ్గర ఇంకా ఉన్నాయి.
రైల్వే మంత్రిత్వ శాఖ
దిగ్బంధం తర్వాత తొలి 2వారాల్లో రైల్వే సిబ్బందికి 2.5 లక్షల కాల్స్
138, 139 హెల్ప్లైన్లతోపాటు సామాజిక మాధ్యమాలు, మెయిల్స్
1.85 లక్షల కాల్స్కు ప్రత్యక్ష స్పందన; హెల్ప్లైన్లలో రియల్టైమ్ రెస్పాన్స్
నేషనల్ రైల్ మదద్ హెల్ప్లైన్ 139, ప్రాంతీయ భాషల్లో 138ద్వారా జవాబులు
జాతీయ దిగ్బంధం నేపథ్యంలో ప్రయాణ, రవాణా కార్యకలాపాలకు సంబంధించి ప్రయాణికులు, ఇతర పౌరుల సందేహాల, సమస్యల నివృత్తికోసం భారత రైల్వేశాఖ సహాయకేంద్ర సదుపాయాన్ని మరింతగా అందుబాటులోకి తెచ్చింది. ఈ మేరకు తొలి రెండు వారాల్లోనే భారీ ఎత్తున 2,05,000 కాల్స్కు రైల్వే సిబ్బంది ప్రతిస్పందించారు. వీటిలో 90 శాతానికి  పైగా కాల్స్కు నేరుగా జవాబివ్వగా, మిగిలినవాటికి 24 గంటల హెల్ప్ లైన్ నంబర్లు 139, 138 ద్వారా ప్రజలకు సమాధానాలు లభించాయి. కాగా, సహాయకేంద్రాల కార్యకలాపాలను డైరెక్టర్ స్థాయి అధికారులు 24 గంటలూ పర్యవేక్షిస్తూ వచ్చారు. ఇక తొలి రెండువారాల్లో రైల్ మదద్ హెల్ప్ లైన్ 139ద్వారా 1,40,000కుపైగా కాల్స్కు వ్యక్తిగతంగా సిబ్బంది జవాబిచ్చారు. మిగిలినవాటికి ఐవీఆర్ఎస్ సదుపాయంద్వారా స్పందన లభించింది. ఈ కాల్స్లో అధికశాతం రైళ్లను తిరిగి ఎప్పటినుంచి నడుపుతారు? లేదా టికెట్ల సొమ్ము వాపసు ప్రక్రియలకు సంబంధించినవే. అలాగే ఈ పరీక్షా సమయంలో బోగీలను ఆస్పత్రులుగా మార్చడం, నిత్యావసరాల నిరంతర రవాణా, పేదలకు ఆహార ప్యాకెట్ల పంపిణీ, వ్యక్తిగత రక్షణ సామగ్రి తయారీ, వ్యాగన్ల సరుకు స్వీకరణలో ఆలస్య రుసుము రద్దు తదితర రూపాల్లో రైల్వేల కృషిపై సామాజిక మాధ్యమాల్లో ప్రశంసలు వెల్లువెత్తాయి. మరోవైపు 138 నంబరుద్వారా కాల్స్... సమీపంలోని రైల్వే డివిజనల్ కంట్రోల్ కార్యాలయాలకు వెళ్లేవి కాగా, అక్కడి సిబ్బంది వాటికి జవాబిచ్చేవారు. మొత్తంమీద ప్రయాణికుల, వాణిజ్య ఖాతాదారుల సంతృప్తి మేరకు సేవలందించడంలో రైల్వేశాఖ సంపూర్ణంగా విజయవంతమైంది.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
దేశంలో 5జీ సేవలు విస్తరణ
టెలికాం సర్వీస్ ప్రొవైడర్లు  01.10.2022 నుండి దేశంలో 5జీ సేవలను అందించడం ప్రారంభించారు. 31.01.2023 నాటికి, అన్ని లైసెన్స్ సేవా ప్రాంతాలలోని 238 నగరాల్లో 5జీ సేవలు ప్రారంభించబడ్డాయి. 5జీ సేవలను అందుబాటులోకి తెచ్చే బాధ్యతలో భాగంగా దేశంలోని వివిధ ప్రాంతాలలో 5G టెలికాం సేవలను అందుబాటులోకి తేవడానికి ప్రభుత్వం రోడ్ మ్యాప్ను సిద్ధం చేసింది. స్పెక్ట్రమ్ వేలం మరియు లైసెన్స్ షరతుల కోసం 15-06-2022 నాటి నోటీసు ఆహ్వానిత దరఖాస్తు  ప్రకారం, స్పెక్ట్రం కేటాయింపు తేదీ నుండి దశలవారీగా ఐదేళ్ల వ్యవధిలో టి.ఎస్.పిలు రోల్ అవుట్ బాధ్యతలను నెరవేర్చాల్సి ఉంటుంది. తప్పనిసరి రోల్అవుట్ బాధ్యతల కంటే మొబైల్ నెట్వర్క్ల మరింత విస్తరణ టెలికాం సర్వీస్ ప్రొవైడర్ల  సాంకేతిక-వాణిజ్య పరిశీలనపై ఆధారపడి ఉంటుంది. ఈ రోజు లోక్సభకు లిఖిత పూర్వకంగా ఇచ్చిన సమాధానంలో సమాచార ప్రసార శాఖల సహాయ మంత్రి శ్రీ దేవుసిన్హ చౌహాన్ ఈ సమాచారాన్ని అందించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 219.27 కోట్ల డోసులు  అందించారు
గత 24 గంటల్లో 5,82,775 డోసులు అందించారు
దేశవ్యాప్త క్రియాశీల కేసుల సంఖ్య 26,618
మొత్తం కేసుల్లో క్రియాశీల కేసులు 0.06%
ప్రస్తుత రికవరీ రేటు 98.76%
గత 24 గంటల్లో 2,378 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,70,935 కు పెరిగింది.
గత 24 గంటల్లో 2,430 కొత్త కేసులు నమోదయ్యాయి.
రోజువారీ పాజిటివిటీ రేటు 1.01%
వారపు పాజిటివిటీ రేటు 1.07%
గత 24 గంటల్లో చేసిన 2,41,707 కొవిడ్ పరీక్షలతో కలిపి ఇప్పటివరకు 89.83 కోట్ల పరీక్షలు చేశారు.
రక్షణ మంత్రిత్వ శాఖ
నవతరం బాలిస్టిక్ క్షిపణి ‘అగ్ని పి’ని విజయవంతంగా పరీక్షించిన డీఆర్డీఓ
'డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్'  అణు సామర్థ్యంతో కూడిన కొత్తతరం బాలిస్టిక్ క్షిపణి ‘అగ్ని-పి’ని
విజయవంతంగా పరీక్షించింది. ఒడిశా తీరంలోని డాక్టర్ ఏపీజే అబ్దుల్ కలాం ద్వీపం నుండి గురువారం  1106 గంటలకు దీనిని పరీక్షించారు. తూర్పు తీరం వెంబడి ఉన్న వివిధ టెలిమెట్రీ, రాడార్, ఎలక్ట్రో-ఆప్టికల్ స్టేషన్లు, డౌన్ రేంజ్ నౌకలు క్షిపణి పథం, పారామితులను ట్రాక్ చేసి పర్యవేక్షించాయి. క్షిపణి అధిక స్థాయి ఖచ్చితత్వంతో అన్ని మిషన్ లక్ష్యాలను చేరుకునే టెక్స్ట్ బుక్ పథాన్ని అనుసరించింది. ‘అగ్ని-పి’ అనేది ద్వంద్వ రిడెండెంట్ నావిగేషన్ మరియు గైడెన్స్ సిస్టమ్తో కూడిన రెండు-దశల డబ్బీ సాలిడ్ ప్రొపెల్లెంట్ బాలిస్టిక్ క్షిపణి. రెండో ఫ్లైట్-టెస్ట్ సిస్టమ్లో విలీనం చేయబడిన అన్ని అధునాతనమైన సాంకేతికతల యొక్క విశ్వసనీయ పని తీరును ఇది నిరూపించింది. కేంద్ర రక్షణ శాఖ మంత్రి శ్రీ రాజ్నాథ్ సింగ్ ఈ విజయం సాధించినందుకు డీఆర్డీఓను అభినందించారు. సిస్టమ్ యొక్క అద్భుతమైన పని తీరుపై తన సంతోషాన్ని వ్యక్తం చేశారు. అనేక అదనపు లక్షణాలతో రెండో డెవలప్మెంట్ ఫ్లైట్ ట్రయల్ను నిర్వహించినందుకు గాను రక్షణ శాఖ ఆర్ అండ్డీ విభాగం కార్యదర్శి, డీఆర్డీఓ చైర్మెన్ డాక్టర్ జి సతీష్ రెడ్డి.. డీఆర్డీఓ బృందం చేసిన ప్రయత్నాను అభినందించారు. దీనికి తోడు అదే క్యాలెండర్ సంవత్సరంలో వరుస విజయం సాధించినందుకు ఆయన బృందానికి అభినందనలు తెలిపారు.
ప్రధాన మంత్రి కార్యాలయం
శ్రీ సుందర్లాల్ బహుగుణ మృతిపై ప్రధానమంత్రి సంతాపం
ప్రముఖ పర్యావరణవేత్త శ్రీ సుందర్లాల్ బహుగుణ కన్నుమూతపై ప్రధానమంత్రి శ్రీ నరేంర మోదీ తీవ్ర ఆవేదన వ్యక్తంచేశారు. ఈ మేరకు ట్విట్టర్ ద్వారా ఇచ్చిన సందేశంలో- ‘‘శ్రీ సుందర్లాల్ బహుగుణ శివైక్యం చెందడం జాతికి తీరని నష్టం. శతాబ్దాలుగా మనం ప్రకృతితో సామరస్యపూర్వక సహజీవనం చేయడంలోని నైతికతను ఆయన ఆచరణాత్మకంగా చూపారు. ఆయన నిరాడంబరత్వం, కరుణా స్ఫూర్తిని మనం ఎన్నటికీ మరువలేం. ఈ విషాద సమయంలో ఆయన కుటుంబానికి, అభిమానులకు నా ప్రగాఢ సంతాపం తెలియజేస్తున్నాను... ఓం శాంతి’’ అని ఆయన పేర్కొన్నారు.
రహదారి రవాణా, హైవేల మంత్రిత్వ శాఖ
'స్వయంచాలిత పరీక్ష కేంద్రాల' ద్వారా రవాణా వాహనాలకు తప్పనిసరిగా సామర్థ్య పరీక్ష చేయించాలన్న తేదీని పొడిగిస్తూ ప్రకటన జారీ, తప్పనిసరి పరీక్ష తేదీని 1 అక్టోబర్ 2024గా మార్పు
సీఎంవీఆర్ 1989లోని 175వ నియమం కింద నమోదైన 'స్వయంచాలిత పరీక్ష కేంద్రాల' ద్వారా రవాణా వాహనాలను తప్పనిసరిగా పరీక్షించాలన్న తేదీని కేంద్ర రోడ్డు రవాణా & జాతీయ రహదారుల మంత్రిత్వ శాఖ పొడిగించింది. దీనిపై, 12 సెప్టెంబర్ 2023 తేదీన జీఎస్ఆర్ 663 ప్రకటన విడుదల చేసింది.
కొత్త తేదీని ఇప్పుడు 1 అక్టోబర్ 2024కు మంత్రిత్వ శాఖ మార్చింది. నమోదుల కార్యాలయం పరిధిలో పని చేస్తున్న 'స్వయంచాలిత పరీక్ష కేంద్రాల్లో' మాత్రమే వాహన సామర్థ్యాన్ని పరీక్షించాలన్న నియమం కూడా ఈ ప్రకటన ద్వారా అమల్లోకి వస్తుంది.
ఇంతకుముందు, ఏప్రిల్ 5, 2022 నాటి జీఎస్ఆర్ ప్రకటన 272లో ఈ విధంగా ఉంది:  భారీ స్థాయి వస్తువుల రవాణా వాహనాలు/భారీ స్థాయి ప్రయాణీకుల మోటారు వాహనాలకు 01 ఏప్రిల్ 2023 నుంచి  మధ్యస్థ స్థాయి వస్తువుల రవాణా వాహనాలు/మధ్యస్థ స్థాయి ప్రయాణీకుల మోటారు వాహనాలు, తేలికపాటి మోటారు వాహనాలకు  01 జూన్ 2024 నుంచి తప్పనిసరి పరీక్షలు చేయించాలి.
గెజిట్ ప్రకటన చూడటానికి ఇక్కడ క్లిక్ చేయండి
మానవ వనరుల అభివృద్ధి మంత్రిత్వ శాఖ
ప్రధానమంత్రి శ్రీ నరేంద్ర మోడీ తల్లి మరణం పట్ల తీవ్ర సంతాపాన్ని వ్యక్తం చేసిన శ్రీ ధర్మేంద్ర ప్రధాన్
ప్రధానమంత్రి శ్రీ నరేంద్ర మోడీ తల్లి మరణం పట్ల కేంద్ర విద్య, నైపుణ్యాల అభివృద్ధి & వ్యవస్థాపకత శాఖల మంత్రి శ్రీ ధర్మేంద్ర ప్రధాన్ తీవ్ర సంతాపాన్ని వ్యక్తం చేశారు.
ఆమె మరణం పట్ల సంతాపాన్ని వ్యక్తం చేస్తూ, తల్లికి సాటి మరెవరూ కాలేరని ట్వీట్ చేశారు.
కర్మయోగి, తపస్వి అయిన తల్లి హీరా బాకు నివాళులర్పిస్తూ, ఈ దుఃఖ సమయంలో దేశం మొత్తం ప్రధానమంత్రి శ్రీ నరేంద్ర మోడీకి అండగా నిలుస్తోందని శ్రీ ప్రధాన్ అన్నారు.
ప్రధాన మంత్రి కార్యాలయం
పర్వతరాష్ట్రాల లో జరిగిన అభివృద్ధి పట్ల పౌరుల ప్రతిస్పందన ను శేర్ చేసిన ప్రధానమంత్రి
ప్రధాన మంత్రి సంకల్పాన్ని ప్రముఖం గా పేర్కొంటూ పర్వత రాష్ట్రాల లో జరిగిన అభివృద్ధి పట్ల పౌరుల ప్రతిస్పందన ను ప్రధాన మంత్రి శ్రీ నరేంద్ర మోదీ శేర్ చేశారు. అభివృద్ధి కి ప్రకాశవంతమైనటువంటి దీపాలు గా మారగల సత్తా పర్వత రాష్ట్రాలకు ఉంది అని ప్రధాన మంత్రి వ్యాఖ్యానించారు.
పౌరుల లో ఒకరు చేసిన ట్వీట్ ను ప్రధాన మంత్రి ఉదాహరిస్తూ,
‘‘నేను ఎల్లవేళల నమ్మింది ఏమిటంటే అది పర్వతం యొక్క యవ్వనం మరియు పర్వతం యొక్క నీరు అనేవి పర్వతాల కు ఉపయోగపడాలి అనేదే.
మన పర్వత రాష్ట్రాల కు అభివృద్ధి కి ప్రకాశవంతమైనటువంటి దీపాలు గా మారగల సత్తా ఉన్నది.’’ అని తాను ఒక ట్వీట్ లో పేర్కొన్నారు.
ప్రధాన మంత్రి కార్యాలయం
జమ్ము- కశ్మీర్ సుందరం గా ఉంది, మరి ట్యూలిప్ ల సీజను లో అయితే మరింత ఎక్కువఅందమైంది గా ఉంది: ప్రధాన మంత్రి
జమ్ము- కశ్మీర్ సుందరమైంది గా ఉంది, మరి ట్యూలిప్ ల సీజను లో అయితే మరింత ఎక్కువ అందమైంది గా ఉంది అని ప్రధాన మంత్రి శ్రీ నరేంద్ర మోదీ అన్నారు.
శ్రీ నగర్ లోని డల్ సరస్సు సమీపం లో జబర్ వాన్ రేంజ్ సానువుల లో నెలకొన్న ట్యూలిప్ ఉద్యానం లో పూలు పూయడాన్ని గురించి శ్రీనగర్ జిల్లా పాలన యంత్రాంగం చేసినటువంటి పలు ట్వీట్ ల కు ప్రధాన మంత్రి సమాధానాన్ని ఇస్తూ,
‘‘జమ్ము - కశ్మీర్ సుందరంగా ఉంది, మరి ట్యూలిప్ ల సీజన్ లో అయితే మరింత ఎక్కువ అందం గా కూడా ఉంది.’’ అని ఒక ట్వీట్ లో పేర్కొన్నారు.
ప్రధాన మంత్రి కార్యాలయం
ఢిల్లీలోనిజాతీయ ఆధునిక చిత్రకళా ప్రదర్శన శాలలోజనశక్తి చిత్రకళా ప్రదర్శననుతిలకించిన ప్రధానమంత్రి
ప్రదర్శన ముఖ్యాంశాలను ప్రజలతోపంచుకున్న ప్రధానమంత్రి
ప్రధానమంత్రి శ్రీ నరేంద్ర మోదీ ఈ రోజు ఢిల్లీలోని జాతీయ ఆధునిక చిత్రకళా ప్రదర్శనశాలలో ఏర్పాటు చేసిన జనశక్తి చిత్రకళా ప్రదర్శనను తిలకించారు. ‘మన్ కీ బాత్’ కార్యక్రమం సంబంధిత కొన్ని ఇతివృత్తాల ఆధారంగా చిత్రించిన అద్భుత కళాఖండాలను ఈ సందర్భంగా ప్రదర్శించారు.
దీనిపై ఒక ట్వీట్ ద్వారా పంపిన సందేశంలో:
“ఢిల్లీలోని నేషనల్ గ్యాలరీ ఆఫ్ మోడరన్ ఆర్ట్’లో జనశక్తి చిత్రకళా ప్రదర్శనను తిలకించాను. ‘మన్ కీ బాత్’ కార్యక్రమంలోని కొన్ని ఇతివృత్తాల ఆధారంగా అద్భుతంగా చిత్రించిన కళాఖండాలతో ఈ ప్రదర్శన నిర్వహించారు. తమ సృజనాత్మకతతో ఈ ప్రదర్శనను సుసంపన్నం చేసిన కళాకారులందరినీ ఈ సందర్భంగా అభినందిస్తున్నాను” అని ప్రధానమంత్రి పేర్కొన్నారు.
అలాగే- “ఢిల్లీలోని నేషనల్ గ్యాలరీ ఆఫ్ మోడరన్ ఆర్ట్’లో నిర్వహించిన జనశక్తి చిత్రకళా ప్రదర్శనలోని కొన్ని కళాఖండాల విశేషాలను మీతో పంచుకుంటున్నాను” అని పేర్కొన్నారు.
For more details: https://pib.gov.in/PressReleseDetailm.aspx?PRID=1924012
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 186.72 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 11,860
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.76%
గత 24 గంటల్లో 928 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,11,701 కు పెరిగింది.
గత 24 గంటల్లో 1,247 కొత్త కేసులు నమోదయ్యాయి.
రోజువారీ పాజిటివిటీ రేటు 0.31%
వారపు పాజిటివిటీ రేటు 0.34%
గత 24 గంటల్లో చేసిన 4,01,909 కొవిడ్ పరీక్షలతో కలిపి ఇప్పటివరకు 83.25 కోట్ల పరీక్షలు చేశారు.
జల శక్తి మంత్రిత్వ శాఖ
బీహార్-జార్ఖండ్ పరిధిలోని నార్త్ కోయెల్ రిజర్వాయర్ ప్రాజెక్టులో మిగిలిన పనులపై అంచనా వ్యయం సవరణకు కేంద్ర మంత్రిమండలి ఆమోదం
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఆర్థిక వ్యవహారాల కమిటీ  ఇవాళ నార్త్ కోయెల్ జలాశయ ప్రాజెక్టులో మిగిలిన పనుల పూర్తిపై అంచనా వ్యయం సవరణకు ఆమోదించింది. ఈ మేరకు 2017 ఆగస్టులో ఈ పనుల అంచనా వ్యయం రూ.1,622.27 కోట్లు కాగా, కేంద్ర జలవనరులు-నదుల అభివృద్ధి-గంగా పునరుజ్జీవన మంత్రిత్వ శాఖ, జలశక్తి మంత్రిత్వ శాఖలు దీన్ని రూ.2,430.76 కోట్ల కు పెంచి సవరణ ప్రతిపాదనలు పంపగా మంత్రిమండలి ఆమోదముద్ర వేసింది. ఈ ప్రాజెక్టులో మిగిలిన పనులు పూర్తయితే బీహార్, జార్ఖండ్ రాష్ట్రాల్లోని 4 కరవు పీడిత జిల్లాల్లో ఏటా అదనంగా 42,301 హెక్టార్లకు సాగునీరు అందుతుంది.
రెండు రాష్ట్రాల్లోని ఆయకట్టుకు సాగునీరు అందించే నార్త్ కోయెల్ జలాశయం ఒక ప్రధాన అంతర్రాష్ట్ర నీటిపారుదల ప్రాజెక్టు. దీనికి సంబంధించి కుత్కు గ్రామం  సమీపాన కోయెల్ నదిపై ఉత్తరాన ఒక ఆనకట్ట ఉంది. ఈ ఆనకట్టకు 96 కిలోమీటర్ల దిగువన  ఒక బ్యారేజీ నిర్మించబడింది. ఈ బ్యారేజీ నుంచి కుడి, ఎడమ ప్రధాన కాలువలు ఆయకట్టుకు సాగునీరు అందిస్తాయి. కాగా, ఆనాటి బీహార్ ప్రభుత్వం 1972లో తమ సొంత వనరులతో ప్రధాన ఆనకట్ట నిర్మాణం, దాని అనుబంధ నిర్మాణ పనులు చేపట్టింది. అయితే, అప్పటి నుంచి నత్తనడకన సాగిన పనులు 1993లో రాష్ట్ర అటవీశాఖ అభ్యంతరంతో నిలిచిపోయాయి. జలాశయం నిండినపుడు బెత్లా జాతీయ పార్కు, పాలములోని పులుల అభయారణ్యం ముంపు బారినపడే ముప్పు ఉందన్న ఆందోళనే ఇందుకు కారణం.
ఈ ప్రాజెక్టు పనులు అక్కడితో స్తంభించిపోయాక 20 ుంఏటా 71,720 హెక్టార్లకు మాత్రమే సాగునీరు అందుతూండేది. అటుపైన 2000 సంవత్సరంలో బీహార్ విభజన ద్వారా జార్ఖండ్ ఏర్పడినప్పుడు జలాశయం ప్రధాన పనులు ఈ కొత్త రాష్ట్రం పరిధిలోకి వెళ్లిపోయాయి. అంతేకాకుండా 11.89 కిలోమీటర్ల పొడవైన ఎడమ ప్రధాన కాలువ, 110.44 కిలోమీటర్ల కుడి ప్రధాన కాలువలో 31.40 కిలోమీటర్ల మేర జార్ఖండ్లోనే ఉండిపోయింది. అనంతరం నార్త్ కోయెల్ జలాశయం నిర్మాణ లబ్ధిని ప్రజలకు అందించాలని 2016లో కేంద్ర ప్రభుత్వం సంకల్పించింది. తదనుగుణంగా పాలము పులుల అభయారణ్యానికి ముంపు ముప్పు లేకుండా ఆనకట్ట ఎత్తు తగ్గించాలని ప్రభుత్వం నిర్ణయించింది. తదనుగుణంగా మిగిలిన పనుల పూర్తికి అధికారులు రూ.1,622.27 కోట్లతో అంచనాలు రూపొందించగా 2017 ఆగస్టులో కేంద్ర మంత్రిమండలి ఆమోదం తెలిపింది.
ఈ నేపథ్యంలో రెండు రాష్ట్ర ప్రభుత్వాల అభ్యర్థన మేరకు మరికొన్ని అదనపు పనుల అవసరాన్ని గుర్తించి, వాటిని కూడా అందులో చేర్చింది. ఈ మేరకు కుడి, ఎడమ ప్రధాన కాలువల్లో నిర్దేశిత నీటిపారుదల సామర్థ్యం దిశగా సాంకేతికపరమైన లైనింగ్ అవసరాన్ని కూడా అధికారులు గుర్తించారు. అలాగే గయ పంపిణీ వ్యవస్థ, రెండు కాలువల లైనింగ్ సహా మార్గమధ్యంలో పునర్నిర్మాణం, కొన్ని కొత్త నిర్మాణాలు, ప్రభావిత కుటుంబాల కోసం సహాయ-పునరావాస ప్రత్యేక ప్యాకేజీ తదితరాలతో వ్యయ అంచనాలను నవీకరించారు. దీని ప్రకారం.. మిగిలిన పనుల పూర్తికి రూ.2430.76 కోట్లు అవసరమని, ఇందులో కేంద్రం తన వాటాగా రూ.1836.41 కోట్లు మంజూరు చేయాల్సి ఉంటుందని అంచనాలు రూపొందించగా మంత్రిమండలి ఇవాళ ఆమోదముద్ర వేసింది.